<classify> MBUNGE wa Singida Mashariki, Miraji Mtaturu pichani amepongeza dhamira ya dhati na utashi wa Rais John Magufuli wa kuwaletea wananchi maendeleo, kumewafanya wabunge na serikali kuwa jeuri.Akichangia mjadala wa mapendekezo ya Mpango wa Maendeleo wa Taifa na Mwongozo wa Maandalizi ya Mpango wa Bajeti ya Serikali kwa mwaka 202021, Mtaturu alisema utashi wa Rais Magufuli umeifanya serikali kuwa na jeuri ya kupata fedha zinazowezesha utekelezaji wa miradi ya kimakakti ambayo itachangia mabadiliko ya uchumi hapa nchini.Dhamira ya dhati katika kuhakikisha analeta maendeleo, utashi wake Rais Magufuli unatupa jeuri na unaipa jeuri serikali kwa sababu tumekuwa tukipata fedha ya kuweza kutekeleza miradi hiyo, tunaweza kuwa na mipango mizuri lakini isipowezeshwa itakuwa ni kazi bure na itakuwa inabaki kwenye vitabu kama ambavyo tumekuwa tukiona katika baadhi ya maeneo.Unaweza kuwa na mpango mzuri lakini ukawa huna fedha lakini ukiwa na mpango mzuri ukiwa ni pamoja na kukusanya mapato inakusaidia wewe kuhakiisha unatimiza malengo, alisema.Alisema eneo la mianya ya upotevu wa mapato na rushwa ni eneo ambalo lilikuwa linasumbua nchi na kwa Rais kusimama kidedea kupambana na matatizo hayo kunasaidia kupiga hatua na kufanya makusanya ya mapato vizuri. Aidha, pamoja na kushauri serikali kuhakikisha inazidi kuongeza kasi ya kusimamia mapato pia alitaka kuweka kipambele kwa Wakala wa Barabara Vijini na Mijini Tarura kupewa fedha za kutosha ili kuvungua vijiji na mikoa kwa barabara na madaraja. yaliyobora.Naye Mbunge wa Tanga Mjini, Mussa Mbarouk CUF alisema pamoja na juhudi za wakulima wa Tanzania, kinachowakwamisha ni masoko, jambo ambalo linafanya wengi wao kuishia na umasikini. Kwa upande wa Mbunge wa Geita Vijijini, CCM Joseph Musukuma ameitaka serikali kukutana na wamiliki wa viwanda walioshindwa kuviendeleza, lengo kuu likiwa ni kubaini sababu ya viwanda vingi kufa.Alisema kwa kufanya hivyo itasaidia kupata dawa ya kusaidia viwanda kuendelea na kufikia Tanzania ya viwanda inayohitajika. Alisema mawazo ya Rais John Magufuli ya kuwanyanganya wafanyabishara walioshindwa kuviendeleza yalikuwa ni mazuri lakini wasaidizi wake mawaziri wangeenda mbali zaidi kwa kuwanyanganya wamiliki hao mawazo yao.Naye Mbunge wa Jimbo Tarime vijijini Chadema, John Heche alisema licha ya serikali kuleta mpango huo, lakini kuna baadhi ya miradi ambayo ilikuwa katika mpango huo bado haijatekelezwa.Mwaka 2009 serikali iliingia mkataba na kampuni moja ya China kwa ajili ya kuendeleza mradi wa Mchuchuma na Liganga, serikali ilitakiwa kumiliki asilimia 20 na hiyo kampuni asilimia 80, na mwaka 2010 mradi ulipaswa kuanza, na thamani ya mradi ni dola za Marekani ni milioni tatu, alisema Heche na kuongeza: Mradi huo ungetoa ajira za moja kwa moja 5,000 na za muda mfupi 30,000, tangu mwaka huo hadi sasa hakuna cha mradi.Mbunge wa Jimbo la Mafinga, Cosato Chumi CCM alisema ili serikali ifikie uchumi wa kati ifikapo 2025, inapaswa kuwekeza katika ujenzi wa viwanda vidogo ambavyo mitaji yake siyo mikubwa. Alisema ujenzi wa viwanda vya sukari ni mzuri na utainua uchumi wa nchi na kuongeza pato la taifa.  <topic>: kitaifa 